Na podlagi 50.člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 - ZORR) in 13.člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018), Mestna občina Nova Gorica, Trg Edvarda Kardelja 1, 5000 Nova Gorica objavlja

**JAVNO DRAŽBO**

**ZA ODDAJO POSLOVNEGA PROSTORA V NAJEM**

1. **Ime in sedež organizatorja javnega zbiranja ponudb:**

Mestna občina Nova Gorica, Trg Edvarda Kardelja 1, 5000 Nova Gorica.

1. **Predmet oddaje v najem** **in** **višina** **izhodiščne najemnine**

* Predmet oddaje v najem je poslovni prostor v stavbi Mestne občine Nova Gorica, ID znak 2304- 353, na naslovu Trg E. Kardelja 1, 5000 Nova Gorica in sicer bife v pritličju stavbe v izmeri 21,89 m², skupaj s souporabo skupnih prostorov v stavbi in sicer vhodno avlo, hodnike, stopnišča, podeste in sanitarije;
* Poslovni prostor se oddaja v najem za opravljanje gostinske dejavnosti;
* Najnižja ponudbena izhodiščna cena-najemnina za poslovni prostor znaša 400,00 EUR/mesečno. Najnižji znesek višanja je 10,00 EUR. Izbrani ponudnik bo tisti, ki bo ponudil najvišjo najemnino za mesečni najem nepremičnine, ki se oddaja v najem, vendar najmanj v višini izhodiščne cene. Najemnina ne vključuje DDV, ker je najem poslovnih prostorov na podlagi 2.točke 44.člena ZDDV-1 oproščen plačila DDV.

1. **Pogoji najema**

* Poslovni prostor se odda v najem po načelu videno-najeto za določen čas 5-ih let;
* Pogodba o najemu se bo predvidoma sklenila od 1.5.2024 dalje;
* Najemnik je dolžan plačevati obratovalne stroške in stroške rednih vzdrževalnih del, ki niso všteti v najemnino. Prav tako je najemnik dolžan plačevati stroške nadomestila za uporabo stavbnega zemljišča, stroške zavarovanj in morebitne druge stroška, ki so povezani z uporabo in opravljanjem dejavnosti v poslovnem prostoru;
* Za vsa dodatna vlaganja, ki presegajo redno vzdrževanje mora najemnik pridobiti predhodno pisno soglasje najemodajalca. Najemnik ne bo upravičen do povrnitve vlaganj, prav tako na podlagi vlaganj ne pridobi na poslovnem prostoru nobenih pravic;
* Najemnina se plačuje mesečno na osnovi izstavljenega računa. Plačilo najemnine v roku je bistvena sestavina pogodbe;
* Poslovni prostor se oddaja v najem opremljen s servirnim inox pultom.

1. **Varščina**

Dražitelj mora najpozneje tri dni pred začetkom javne dražbe vplačati varščino v višini 200,00 EUR na transakcijski račun MONG št. 01284-0100014022 odprt pri banki Slovenije namen plačila: varščina za najem poslovnega prostora v stavbi MONG ID znak 2304-353. Potrdilo o vplačani varščini je potrebno prinesti na javno dražbo.

Vplačana varščina se najugodnejšemu dražitelju (najemniku) poračuna z najemnino, neuspelim dražiteljem po bo vrnjena na TRR, katerega bo dražitelj sporočil organizatorju javne dražbe na javni dražbi brez obresti v roku 30 (trideset) dni po končani javni dražbi.

Dražitelju se varščina zadrži in zapade v korist organizatorja javne dražbe v primeru:

* v kolikor se dražitelj ne udeleži javne dražbe;
* v kolikor najugodnejši dražitelj v roku 15-dni po izvedeni javni dražbi ne podpiše najemne pogodbe.

1. **Datum javne dražbe;**

Javna dražba bo 17.4.2024 ob 15.00 uri v stekleni dvorani MONG.

1. **Posebne določbe**

* Najemnik bo storitev zagotavljal skladno s Hišnim redom v občinski stavbi na Trgu Edvarda Kardelja 1, Nova Gorica in sicer od ponedeljka do petka od 07.00 do 14.30 ure, razen ob sredah od 07.00 do 16.30 ure ter ob dnevih, ko so seje mestnega sveta MONG in sicer od 07.00 ure do 19.00 ure.
* Dražitelj je lahko samo pravna oseba ali pa samostojni podjetnik, ki že ima predhodne izkušnje iz dejavnosti strežbe pijač. Podpisana izjava dražitelja, ki je v prilogi javne dražbe, je obvezna za pristop na javno dražbo.
* Najemnik bo poleg pijače zagotavljal tudi prigrizke kot npr: sendviče, rogljičke ipd.
* Z najugodnejšim dražiteljem se sklene najemna pogodba najkasneje v roku 15 dni po opravljeni izbiri, v nasprotnem primeru se šteje, da je odstopil od ponudbe in se mu vplačana varščina ne vrne.

Pri javni dražbi ne morejo sodelovati člani komisije ter z njimi povezane osebe.

Za povezano osebo se štejejo:

* Fizična oseba, ki je s članom komisije v krvnem sorodstvu v ravni vrsti do kateregakoli kolena, v stranski vrsti pa do tretjega kolena, ali je s članom komisije v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oz. partnerska zveza prenehala ali ne
* Fizična oseba, ki je s članom komisije v odnosu skrbništva ali posvojenca oz. posvojitelja
* Pravna oseba v kapitalu katere ima član komisije delež večji od 50% in
* Druge osebe, s katerimi je glede na znane okoliščine ali na kakršnem koli pravnem temelju povezan član komisije, tako, da zaradi te povezave obstaja dvom o njegovi nepristranskosti pri opravljanju funkcije člana komisije.

Dražitelj mora pred sklenitvijo najemne pogodbe podati pisno izjavo, da ni povezana oseba iz prejšnjega odstavka.

Mestna občina Nova Gorica lahko brez kakršnekoli odškodninske odgovornosti kadarkoli do sklenitve najemne pogodbe ustavi postopek javne dražbe pri čemer se vplačana varščina vrne brez obresti.

Za morebitne dodatne informacije se lahko obrnete na Tjašo Harej Pavlica tel. št. 05 3350 307.

Številka: 3520-2/2024-2

Nova Gorica: 19.3.2024

Mestna občina Nova Gorica

Samo Turel

župan